kung kanyang sasabihin ang katotohanan ay kanyang lahat ang kahihiyan, sa kanyang lahat ang lagpak na kapulapulang ititingin ng tao. magtatamo siya ng matutunog na halakhak. sapagka'nalalaman niya ang dila ng tao. at ano nga naman ang dila ng tao? papaano nga naman ang kanyang gagawin? dapat nga namang ilihim niya ang lahat. ano kaya ang sasabihin kung mamalayan ng madla? ano ang sasabihin sa kanya? walang ulo, walang dangal at niluko ng asawa. pagkasamasama! wala nang nakapagbibigay lumo sa kanyang katawan kundi ang mga suliraning ito. diyata at ipagtatapat niya sa harap ng hukuman na gayo'ganito ang nangyari? kay saklap na sabihin at nakahihiyang totoo! ang kanyang asawa'nagsukab! kay samang pakinggan! para bang sinampal siya ng isang malakas sa panga kung magkakagayon! anong samang pakinggan! para bang isang matunog na bomba kung kanyang maririnig ang salitang ito. pinagsukaban siya! kay samasama nga naman! nguni'ano pa ang mangyayari?